บลจ.ทหารไทยเปิดขายกองทุนเกาหลี
บลจ.ทหารไทย คลอดกองทุนพันธบัตรเกาหลีอายุ 9 เดือน จ่าย 1.55% ต่อปี ชูผลตอบแทนสูงกว่าเงินฝาก&nbsp;
3 มี.ค. 2553

บลจ.ทหารไทย คลอดกองทุนพันธบัตรเกาหลีอายุ 9 เดือน จ่าย 1.55% ต่อปี ชูผลตอบแทนสูงกว่าเงินฝาก 
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย เปิดเผยว่า บริษัทเปิดขายกองทุนเปิดเพื่อลงทุนในพันธบัตรเกาหลีใต้เพิ่มอีก 1 รุ่น คือรุ่นที่ 55 โดยเปิดขายครั้งแรกระหว่างวันที่ 3-9 มี.ค.นี้ มูลค่ากองทุนรวม 1,000 ล้านบาท อายุของกองทุนประมาณ 9 เดือน ให้ผลตอบแทนอยู่ที่ประมาณ 1.55% ต่อปี ผู้สนใจสามารถลงทุนด้วยมูลค่าการลงทุนขั้นต่ำ 2,000 บาท
กองทุนเปิดทหารไทย พันธบัตรเกาหลีใต้ รุ่น 55 ที่ออกใหม่นี้ มีนโยบายลงทุนในพันธบัตรของรัฐบาลหรือหน่วยงานภาครัฐประเทศเกาหลีใต้ โดยตราสารที่เข้าไปลงทุนได้รับการจัดอันดับความเชื่อถือระยะสั้นของตราสารหรือผู้ออกตราสารในระดับ A+/F1 จากสถาบัน FitchRatings และมีการทำสัญญาป้องกันความเสี่ยงจากอัตราแลกเปลี่ยนเต็มจำนวน ทั้งนี้ผลตอบแทนรวมจากการลงทุนภายหลังการหักค่าใช้จ่ายจะอยู่ที่ประมาณ 1.55% ต่อปี ถือเป็นทางเลือกในการบริหารและจัดการเงินลงทุนที่น่าสนใจเนื่องจากได้รับผลตอบแทนที่มากกว่าอัตราดอกเบี้ยเงินฝากในประเทศ”  นายสมจินต์กล่าว